Document ID: /roh_data/filtered/fineweb-2-filterrobots_roh.jsonl.gz/26761

Ensemen cun la surdada festiva dal cudesch a Miguela Tamo, la victura dal sisavel premi d'art Somedia, vegn er preschentà il proxim premià: L’artist grischun Chris Hunter che viva a Basilea vegn onurà. Il premi è ina publicaziun cun la cuntravalita da 30'000 francs. Quella vegn realisada en collavuraziun cun il Museum d’art dal Grischun. La surdada da la publicaziun ha lieu en in onn.
Hunter in artist multifar
Dapi il 2008 sa participescha Chris Hunter regularmain a las exposiziuns annualas da las artistas e dals artists grischuns. El ha realisà exposiziuns singulas en divers lieus ed è sa participà a bleras exposiziuns da gruppa. La lavur artistica da Chris Hunter è multifara e cumpiglia diversas medias: dissegn, fotografia, video, art d’objects, installaziuns e performances. Chris Hunter lavura adina puspè cun materialias chattadas al lieu. Il fil cotschen tras si’ovra èn regurdientschas e fastizs da vita.
RR novitads 18:00
Premi d'art Somedia
Somedia sustegna dapi il 2006 cun l’acziun «Art en la Svizra Sidorientala» l’art contemporan da la regiun e surdat a partir dal 2012 en collavuraziun cun il Museum d’art dal Grischun Cuira in premi d’art. Entaifer la surdada dal premi cun la preschentaziun da la nova publicaziun vegn er mintgamai communitgà il nov premià u la nova premiada.